Carelia (res publica)

Res Publica Carelia (Russice Республика Карелия, tr. Respublika Karelija; Carelice Karjalan tazavaldu, seu Karjalan respubliekku; Finnice Karjalan tasavalta; Vepsice Karjalan Tazovaldkund) est subiectum Foederationis Russicae, in Districtum Foederalem Septentrio-Occidentalem inclusum, quod maiorem historicae regionis Careliae partem occupat.

Situs

Res Publica Carelia, cum Finnia (in occidente) atque regionibus Murmanica (in septentrione), Archangelopolitana (in oriente), Vologdensi et Leninopolitana (in meridie) contermina, aream 180 520 chm2 et circa 633 milia incolarum (anno 2015) habet. 

Incolae

Incolae eius, e censu anni 2010, gente ut plurimum sunt Russi (82,2 %), etiam sunt Careli (7,4 %), Rutheni Albi (3,8 %), Ucraini (2 %), Finni (1,4 %), Vepsi (0,5 %), et aliae (2,7 %). Lingua publica est Russica, cum linguis Finno-Ugricis Carelica, Finnica et Vepsica 'nationalibus' recognitis. 

Urbes

Caput rei publicae est Petri Fabrica (vulgo Petrozavodsk) est; aliae urbes Condopoga, Kalevala, Kemium, Medvesegorsia, Olonicia, Povensa, Sortavala sunt.

Hydrographia

Lacus Careliae dinumerari non possunt, quorum maximi Toposero, Segosero, Piaosero, Vygosero, Vodlosero, Siamosero, Kuito Medius, Ceretium, Niuk, Tikšeozero. Flumina rei publicae Kemium, Suna (cum aquis cadentibus Kivacz), Vygus sunt; Canalis maris Albi per Careliam productus est.

 Nexus externi 

 Situs interretialis Rei Publicae Careliae

!